Repina institūts

Ar Darba Sarkanā Karoga ordeni apbalvotais I. Repina Sanktpēterburgas Valsts akadēmiskais glezniecības, tēlniecības un arhitektūras institūts (), saīsināti Repina institūts (Институт имени Репина) atrodas Sanktpēterburgā, Ņevas upes krastā.

Tā sākotnējais nosaukums bija Ķeizariskā Mākslas akadēmija (Императорская Академия художеств), pazīstama arī kā Sanktpēterburgas Mākslas akadēmija. Akadēmijas ēka ir celta no 1764. līdz 1789. gadam. Akadēmija bija lielākā mākslas institūcija Krievijas impērijā.

Akadēmijas rašanās 

Krievijas impērijas ķeizars Pēteris Lielais gadu pirms savas nāves izdeva dekrētu "Par akadēmiju, kurā var studēt zinātni, valodas un cēlo mākslu." Šī iniciatīva pēc imperatora nāves tika īstenota, kā Pēterburgas Zinātņu akadēmijas mākslas nodaļa, un 18. gadsimta vidū akadēmija pilnīgi pārtapa par gravīru — gleznošanas skolu.

Akadēmijas prezidenti 
 Ivans Šuvalovs (Шувалов, Иван Иванович, 1757—1763), dibinātājs un galvenais direktors
 Ivans Beckojs (Бецкой, Иван Иванович, 1764—1794)
 Aleksejs Musins-Puškins (Мусин-Пушкин, Алексей Иванович, 1795—1797)
 Ogists Šuazels-Gufjē (Marie-Gabriel-Florent-Auguste de Choiseul-Gouffier, 1797—1800)
 Aleksandrs Stroganovs (Строганов, Александр Сергеевич, 1800—1811)
 Pjotrs Čekaļevskis (Чекалевский, Пётр Петрович, 1811—1817), viceprezidents, faktiskais vadītājs
 Aleksejs Oļeņins (Оленин, Алексей Николаевич, 1817—1843)
 Leihtenbergas hercogs Maksimiliāns (Maximilian Joseph Eugène Auguste Napoléon de Beauharnais, Herzog von Leuchtenberg; Максимилиан Лейхтенбергский, 1843—1852), Krievijas ķeizara Nikolaja I znots
 Marija Romanova (великая княгиня Мария Николаевна, 1852—1876), lielkņaze, Nikolaja I meita, Leihtenbergas hercoga Maksimiliāna atraitne
 Vladimirs Romanovs (великий князь Владимир Александрович, 1876—1909), lielkņazs, ķeizara Aleksandra III brālis
 Meklenburgas-Šverīnes hercogiene Marija (Marie Alexandrine Elisabeth Eleonore von Mecklenburg-Schwerin; великая княгиня Мария Павловна Мекленбург-Шверинская, 1909—1917), lielkņaza Vladimira Romanova atraitne

Fakultātes 
Glezniecības — šajā fakultātē darbojas personīgās darbnīcas vairākās nozarēs: molberta glezniecība, monumentālā, baznīcu — vēsturiskā, teatrāli dekoratīvā, restaurācijas.

Grafikas — šajā fakultātē darbojas grāmatu un molberta grafikas darbnīcas.

Tēlniecības — šajā fakultātē darbojas skulptūru restaurācijas, molberta tēlniecības darbnīcas.

Arhitektūras — šajā fakultātē nodarbības notiek personīgajās darbnīcās.

Vēstures — šajā fakultātē ir klātienes (4 gadi) un neklātienes (5 gadi) apmācība.

Absolventi 
Daudzu slavenu institūta absolventu vidū ir vairāki no Latvijas, to skaitā Ādams Alksnis, Ojārs Ābols, Jānis Frīdrihs Baumanis, Nikolajs Bogdanovs-Beļskis, Jūlijs Feders, Pēteris Feders, Kārlis Hūns, Vilhelms Purvītis, Janis Rozentāls, Ernests Štālbergs, Johans Valters, Kārlis Zāle.

Ārējās saites 

Akadēmijas Krievijā
Sanktpēterburga
Ar Darba Sarkanā Karoga ordeni apbalvotie